《依韵和永叔戏作》
宋代·梅尧臣

琵琶转拨声繁促，学作饥禽啄寒木。
木蠹生虫细穴深，长啄歊铿未充腹。
拢弦叠响入众耳，发自深林答空谷。
上弦急逼下弦清，正如螗螂捕蝉声。
坐中宾欢呼酒饮，门外客疑将欲行。
主人语客客莫去，弹到古树裂丁丁。
内宾外客曾未听，乍闻此曲无不惊。
还忆昭君入胡虏，乌孙帐下边马鸣。
安知如今有乐事，能使女奚飞玉觥。
女奚年小殊流俗，十月单衣体生粟。
言事关西杨广文，广文空腹贪教曲。
曲奇谱新偷法部，妙在取音时转轴。
翰林先生多所知，又笑画图收满屋。
不肯那钱买珠翠，任从堆插阶前菊。
功曹时借乃许出，他日求观龟壳缩。
我嗟老钝不如渠，幸得交朋时借娱。
但乐休计有与无。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。